Държавен вестник, бр. 107, 2024 г., стр. 9

БРОЙ  107	
Д Ъ Р Ж А В Е Н  В Е С Т Н И К 	
СТР.  9  
нейния председател по негова инициатива, по 
искане най-малко на една трета от членовете 
є или от председателя на Народното събрание. 
Когато няма избрано ръководство на посто­
янната комисия, заседанието є се ръководи 
от определен от председателя на Народното 
събрание неин член.
Чл. 30. (1) Заседанията на постоянните 
комисии са открити. Заседанията се излъч­
ват в реално време в интернет чрез интернет 
страницата на Народното събрание, както и в 
официалните профили на Народното събрание 
в социалните мрежи.
(2) Комисиите могат да решат отделни за­
седания да бъдат закрити.
(3) По изключение постоянните комисии 
могат да провеждат открити заседания извън 
столицата.
Чл. 31. (1) Граждани могат да присъстват 
на заседанията на комисиите при спазване ре­
жима на достъп в Народното събрание и реда, 
установен в комисиите. Списъкът на присъст­
валите лица е неразделна част от протокола 
на заседанието.
(2) Представители на граждански орга­
низации, синдикални, съсловни и браншови 
организации може да представят писмени ста­
новища и по тяхна инициатива имат право да 
присъстват на заседанията на комисиите и да 
вземат участие в разисквания по разглежданите 
проекти на актове на Народното събрание, 
отнасящи се до предмета им на дейност, при 
спазване на реда, установен в комисиите. Спи­
съкът на присъствалите лица, представители на 
организациите, е неразделна част от протокола 
на заседанието. Становищата се публикуват 
на сайта на съответната комисия на интернет 
страницата на Народното събрание.
(3) Представителите на организации по ал. 2, 
представили писмени становища, се поканват 
да присъстват на заседанията на комисията.
(4) Представители на граждански органи­
зации може да присъстват на заседанията на 
постоянните комисии при отговаряне на ак­
туални устни въпроси по реда на чл. 28 и при 
изслушвания по реда на глава девета, раздел III, 
при спазване режима на достъп в Народното 
събрание. Списъкът на присъствалите лица е 
неразделна част от протокола на заседанието.
(5) Всеки член на постоянна комисия може 
да покани за участие в нейно заседание отделни 
физически лица или представители на юридиче­
ски лица, имащи отношение към разглежданите 
въпроси от комисията, при спазване на реда, 
установен в комисията, и режима на достъп 
в Народното събрание. Списъкът на покане­
ните лица е неразделна част от протокола на 
заседанието.
(6) Акредитираните журналисти и други 
журналисти, на които е осигурен достъп, мо­
гат да присъстват на откритите заседания на 
постоянните комисии на Народното събрание.
(7) Народните представители, които не са 
членове на съответна комисия, могат да участ­
ват във всички нейни заседания без право да 
гласуват.
(8) Участието на народни представители в 
закрити заседания на комисии, на които те не 
са членове, документите и тематиката, с които 
те са се запознали, се отбелязват в специален 
протокол и се подписват от същите.
(9) Участващите в заседанията на комисиите 
са длъжни да спазват изискванията за защита 
на класифицираната информация и за защита 
на личните данни, както и да не разгласяват 
данни, отнасящи се до личния живот и доброто 
име на гражданите.
Чл. 32. (1) Председателите на постоянните 
комисии обявяват писмено дневния ред, часа и 
мястото на заседанията на интернет страницата 
на Народното събрание и чрез електронна поща 
до членовете на комисията. Дневният ред за 
редовните заседания на комисиите се обявява 
най-късно 48 часа преди тяхното провеждане. 
В случаите, когато се провеждат извънредни 
заседания на комисиите, дневният ред се обя­
вява едновременно с насрочването им.
(2) Постоянните комисии откриват заседа­
нията си и приемат актове, когато присъстват 
повече от половината от техните членове. 
Когато в хода на заседанието се установи, че 
кворум не е налице, комисията може да заседа­
ва и при наличния състав, като в този случай 
може да се провеждат само контрол по чл. 28, 
изслушвания и обсъждания, но не може да се 
провеждат гласувания и да се приемат актове.
(3) При обсъждане на законопроекти и 
други актове на заседанията на комисиите се 
изслушва вносителят. Когато законопроектът е 
внесен от Министерския съвет, на заседанието 
се представя от член на Министерския съвет 
или заместник-министър.
(4) Решенията на постоянните комисии се 
приемат с мнозинство от присъстващите, но 
само ако за решението са гласували не по-мал­
ко от една трета от членовете на комисията. 
Гласуването е лично.
Чл. 33. (1) Комисиите могат да провеждат 
съвместни заседания, когато се разглеждат 
общи въпроси. Тези заседания се ръководят 
по споразумение от един от председателите.
(2) При съвместни заседания всяка комисия 
взема поотделно своето решение по обсъжда­
ния въпрос. При различни становища всяка 
комисия прави свой отделен доклад пред На­
родното събрание.
Чл. 34. (1) Докладите на постоянните коми­
сии се правят от техните председатели или от 
определен от комисията докладчик.
(2) В доклада се отразяват взетото от ко­
мисията решение и различните становища с 
посочване на мнозинството, което ги е под­
държало.
(3) Докладите на постоянните комисии от 
откритите заседания са публични и достъпни 
по установения ред, както и чрез сайта на ко­
мисията на интернет страницата на Народното 
събрание.